***SLUŽBENI GLASNIK***

**OPĆINE GRUDE**

|  |  |
| --- | --- |
| ***Broj: 4/21*** | ***Grude, 30. lipnja 2021.*** |



**OPĆINSKO VIJEĆE GRUDE**

Temeljem članka 19. stavka 2. točka o. Zakona o lokalnoj samoupravi Županije Zapadnohercegovačke (“Narodne novine ŽZH“ broj: 3/09, 18/11 i 11/17) i članka 37. alineja 31. Statuta Općine Grude ("Službeni glasnik Općine Grude", broj: 1/08, 2/13 i 3/15), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o izmjenama i dopunama Poslovnika Općinskog vijeća Grude**

**I**.

U Poslovniku Općinskog vijeća Grude ("Službeni glasnik Općine Grude", broj: 1/08, 2/10, 8/10 i 3/19) u članku 44. dodaje se nova točka „10. Odbor za branitelje.“

**II.**

Iza članka 51. dodaje se novi članak **51. a.** koji glasi:

**Članak 51. a.**

„Odbor za branitelje:

* prati i analizira stanje i probleme u zaštiti branitelja i ratnih vojnih invalida, zbrinjavanju i pomoći obiteljima poginulih branitelja te predlaže Općinskom vijeću mjere za njihovo rješavanje,
* prati i razmatra pitanja donošenja i provedbe odluka i drugih propisa iz

oblasti zaštite sudionika i žrtava Domovinskog rata i poraća, ratnih i drugih vojnih invalida i prava bivših političkih zatvorenika,

* prati i analizira poslove koji su zakonom i drugim propisima u svezi pitanja branitelja i ratnih stradalnika stavljeni u nadležnost Općine.

Odbor za branitelje ima 9 članova koji biraju predsjednika iz svojih redova.“

**III.**

U članku 75. dodaje se novi stavak 2. koji glasi:

„Nakon postavljenih vijećničkih pitanja vijećnici se po potrebi mogu izjasniti u svezi sa odgovorima na vijećnička pitanja koja su postavili. „

**IV.**

Članak 80. se briše.

**V.**

U članku 159. stavak 2. se briše.

**VI.**

Ova Odluka stupa na snagu danom objave u «Službenom glasniku Općine Grude».

OPĆINSKO VIJEĆE GRUDE Predsjednica

Broj: 01-05-1080/21

Grude, 30. lipnja 2021. Franka Zorić, v. r.

Na temelju Zakona o javnim cestama („Narodne novine Županije Zapadnohercegovačke“ broj 3/12 i 20/19), te članka 7. i 65. Pravilnika o održavanju javnih cesta („Narodne novine Županije Zapadnohercegovačke“ broj 5/13), članka 31. Odluke o komunalnom redu („Službeni glasnik općine Grude“ broj 2/10 i 1/14) i članka 37. alineja 12. Statuta općine Grude („Službeni glasnik općine Grude“, broj: 1/08, 2/13 i 3/15), Općinsko vijeće Grude na 6. sjednici od 30. lipnja 2021. godine, donosi

**OPERATIVNI PROGRAM**

**zimskog održavanja lokalnih i nerazvrstanih cesta**

**u razdoblju 2021./2022. godine na području općine Grude**

1. **Uvod**

Pod zimskom službom podrazumijeva se organizacija i provođenje radova neophodnih za održavanje prohodnosti cesta i sigurnog odvijanja prometa u zimskim uvjetima. Izvodi se, kada je zbog zimskih pojava (snijeg, poledica, led i dr.) ugroženo normalno odvijanje prometa.

Zimsko održavanje lokalnih i nerazvrstanih cesta, u razdoblju 2021./2022. godine organizira se za razdoblje od 15. studenoga 2021. do 15. ožujka 2022. godine 24 sata dnevno. Provedbom operativnog programa zimskog održavanja lokalnih i nerazvrstanih cesta upravlja Općinski načelnik putem Službe za gospodarstvo inspekcijski nadzor i civilnu zaštitu općine Grude.

Zimsko održavanje lokalnih i nerazvrstanih cesta, u razdoblju 2021./2022. godine provode za to od strane općine Grude, javnim natječajem izabrane pravne ili fizičke osobe.

Planom Zimskog održavanja lokalnih i nerazvrstanih cesta u razdoblju 2021./2022. godine obuhvaćeno je čišćenje i posipanje cesta u dužini od 148,74 km pravaca prvog prioriteta, te 57,98 km pravaca drugog prioriteta.

Program zimskog održavanja lokalnih i nerazvrstanih cesta, u razdoblju 2021./2022. godine provodit će se u četiri stupnja pripravnosti i dvije razine prioriteta. Stupnjevi pripravnosti određeni su Pravilnikom o održavanju i zaštiti javnih cesta („Narodne novine Županije Zapadnohercegovačke“ broj 5/13) a ovise o vremenskim uvjetima i zemljopisno klimatskim značajkama područja.

Na cestama koje su operativnim programom svrstane u I. razinu prioriteta, prohodnost se mora osigurati u roku od 5 sati u nizinskom odnosno 8 sati u planinskom području, od trenutka prestanka padalina. Na cestama II. razine prioriteta u vrijeme snježnih padalina i pojave ledene kiše ne može doći do zastoja u odvijanju prometa duže od 6 sati u tijeku dana.

Prohodnost je osigurana, ako visina snijega na cestama I. i II. prioritetnog razreda ne prelazi 10 cm, a promet je moguć uz upotrebu zimske opreme vozila.

1. **Mjesta pripravnosti**

Provedbom operativnog programa zimskog održavanja lokalnih i nerazvrstanih cesta upravlja Općinski načelnik putem Službe za gospodarstvo inspekcijski nadzor i civilnu zaštitu općine Grude, koji su u stalnoj vezi s predsjednicima Mjesnih zajednica, dok su svi timovi zimskog održavanja povezani mobilnim telefonima.

Timovi za provođenje zimskog održavanje lokalnih i nerazvrstanih cesta prema operativnom programu djeluju iz sljedećih mjesta pripravnosti:

* Grude Centar,
* Drinovci
* Ružići
* Donji Mamići
* Tihaljina
* Sovići

1. **Popis cesta koje je potrebno čistiti zajedno s razinom njihovih prioriteta**

**3.1. Zimski uvjeti na cijelom području općine Grude**

* + 1. **Lokalne ceste i gradske ulice prvog prioriteta po Mjesnim zajednicama**

|  |  |  |
| --- | --- | --- |
| **Mjesna zajednica** | **Naziv lokalne caste ili ulice** | **Dužina (km)** |
|  | L12 *(Cerov Dolac-Borajna, dio)* | 5,55 |
|  | L13-L16 *(Gaj-Lokvari-Marijanovići)* | 6,95 |
| ***Σ* Borajna** |  | **12,50** |
|  | Dio L13 *(D.Mamići-Podledinac-Ledinac-L15, dio)* | 3,50 |
|  | M6-Gospodarska zona-L13 | 2,40 |
| **Σ Cerov Dolac-Pogana Vlaka** |  | **5,90** |
|  | L14 *(Grude-Dragićina-Brzice)* | 4,70 |
|  | Dubrava-M6 | 1,50 |
| **Σ Dragićina** |  | **6,20** |
|  | Dio L1 *(Bartuluša-Bristovica-Police)* | 7,70 |
|  | R421-Glavaši-Graovište-L1 | 1,00 |
|  | R421-Bišćevići-Draga-Kurban-R421 | 2,90 |
|  | Dio L4 *(Peć Mlini-Bartuluša)* | 4,00 |
|  | Dio L5 *(D.Vranješi-Drinovačko Brdo-Ploca+Arambašići+Milići+Opačci)* | 9,90 |
|  | L11 *(R421-Nova Mala-Nuići-Kongora-L10)* | 5,40 |
| **Σ Drinovci** |  | **30,90** |
|  | M6*-*Put prema polju | 0,50 |
|  | M6-Crkva-Jurinovac | 1,00 |
|  | Dio L17 *(M6-Škola–Galići-Ćukovača)* | 2,00 |
|  | M6-Donja Mala | 0,80 |
|  | Jurinovac-Brig | 0,52 |
| **Σ Gorica** |  | **4,82** |
|  | Ul. Fra Gabre Grubišića | 0,86 |
|  | Ul. Dr. Ante Starčevića | 0,20 |
|  | Ul. Stjepana Radića | 0,40 |
|  | Ul. A.B. Šimića-Južna obilaznica- ul.Bili Brig | 1,80 |
|  | Ul. S.S. Kranjčevića | 0,42 |
|  | Ul. K.Tomislava | 0,50 |
|  | Ul. Andrijice Šimića | 0,43 |
|  | Put Topale | 0,50 |
|  | Put Krištalice | 0,36 |
|  | Čarapuša | 0,45 |
|  | Ul. A.B.Šimića | 0,97 |
|  | Bostan | 0,10 |
|  | Boboška | 0,20 |
|  | Put Otoka | 1,00 |
|  | Ul. Ivana Alilovića | 0,10 |
|  | L18a *(Grude-Marići-Lončaci)* | 2,60 |
|  | L18b *(Grude-Ćorluke)* | 4,80 |
|  | L18c *(Grude-Cere-G.Zorići-M-17.5.)* | 5,20 |
|  | Crljena jama | 1,50 |
|  | Begleri | 0,60 |
| **Σ Grude centar** |  | **22,99** |
|  | Dio L10 *(M6-Alagovac- Barići- L10a)* | 2,00 |
|  | L10 - Šimići | 1,20 |
| **Σ Grude-Zapad** |  | **3,20** |
|  | L15 *(M-17.5.-Čolaci-Alpeze-Tice-Podledinac)* | 2,74 |
| **Σ Ledinac-Podledinac** |  | **2,74** |
|  | M6-Strmac | 1,50 |
| **Σ Pocrte** |  | **1,50** |
|  | Dio L7 *(Granica RH-Akmadžići-Puteševica + Vekići + Seline)* | 4,60 |
|  | L8 *(Jabuka-Gornja Mahala)* | 3,00 |
| **Σ Puteševica-Jabuka** |  | **7,60** |
|  | Dio L1 *(M6-Prispa-Police)* | 5,00 |
|  | L2 *(M6-Stočić-Crkva-L1)* | 7,00 |
|  | L2a *(M6-Stočić)* | 1,64 |
| **Σ Ružići** |  | **13,64** |
|  | M6-Grizelji-Misiri-Vokići-M6 | 1,60 |
|  | M6-Boguti-Knezovići | 0,30 |
|  | M6-Dom-Zorići-Solde | 0,30 |
|  | M6-Jelići-Misiri | 0,55 |
| **Σ Sovići Gornji** |  | **2,75** |
|  | L3 *(R421-Crkva-Cerov Dolac-M6)* | 5,00 |
|  | L3a *(Groblje-Dubrava-Brdo-Leke-Mlinarevići)* | 5,50 |
|  | R421-Lukende | 1,25 |
|  | Dio L7 *(Gornja Mahala-Nezdravica)* | 7,10 |
|  | Dio L4 *(Jakšenica-HE Peć Mlini)* | 4,80 |
|  | L9 *(L7-Kolaci Perići –Klobuk)* | 4,00 |
|  | M6 (Dubrava/Bilkići) | 0,85 |
| **Σ Tihaljina** |  | **28,50** |
|  | M-17.5. - Put za Police | 1,30 |
|  | M-17.5. - Alpeze i Vukoje | 0,70 |
|  | M-17.5. - Bandića kuće | 0,60 |
|  | M-17.5. - Put Čolaci | 0,50 |
|  | M-17.5.-Bondže | 0,50 |
|  | Šušnjari | 0,40 |
|  | Palci | 0,90 |
|  | Put za groblje | 0,20 |
|  | Put za Bošnjake i Palce | 0,40 |
| **Σ Višnjica-Medovići** |  | **5,50** |
|  |  |  |
| **UKUPNO** | | **148,74** |

* + 1. **Lokalne, nerazvrstane ceste i gradske ulice drugog prioriteta po Mjesnim zajednicama**

|  |  |  |
| --- | --- | --- |
| **Mjesna zajednica** | **Naziv lokalne ceste ili ulice** | **Dužina (km)** |
|  | L12-Marjanovići | 0,33 |
|  | L16 -Tabakovići-Marići-Braćići- L16 | 0,87 |
|  | L12-Sekići | 1,40 |
|  | L12-Grganović | 0,81 |
|  | L12-Majići | 0,18 |
|  | L12-Božići | 0,16 |
|  | L12-Mijasović-Kamo | 0,10 |
|  | L12-Jozići | 1,00 |
|  | L12-Prokos | 1,30 |
| **Σ Borajna** |  | **6,15** |
|  | Crkva-Grive | 0,70 |
|  | Škola (Pogana Vlaka)-Macani-L13 | 1,63 |
|  | L13-Gornje Brzice-L13 | 0,68 |
|  | L12-Truba | 0,40 |
|  | L12-Mikulići (Carevići) | 0,85 |
| **Σ Cerov Dolac-Pogana Vlaka** |  | **4,26** |
|  |  |  |
| **Σ Dragićina** |  |  |
|  | R421-Dubrava | 1,40 |
|  | Put za Leventiće | 0,72 |
|  | L6a-Kamenice-Eljuge-R421 | 1,95 |
|  | Bartuluša-Prisoje | 1,00 |
|  | L1-Bovani-R421 | 0,97 |
|  | Blaževići | 1,50 |
| **Σ Drinovci** |  | **7,54** |
|  |  |  |
| **Σ Gorica** |  |  |
|  |  |  |
| **Σ Grude centar** |  |  |
|  | L10-Kulina - Šimići | 2,70 |
|  | M6-Groblje (Kravar) | 0,66 |
| **Σ Grude zapad** |  | **3,36** |
|  | L13-Solomunovići-Tice-L15 | 1,44 |
|  | L13-Donje Alpeze | 1,04 |
|  | L13-Podledinac | 0,75 |
| **Σ Ledinac-Podledinac** |  | **3,23** |
|  | M6-Šimunovići (Jug) | 0,47 |
|  | Rupine | 0,85 |
|  | Elezovići | 0,30 |
| **Σ Pocrte** |  | **1,62** |
|  |  |  |
| **Σ Puteševica-Jabuka** |  |  |
|  | L1-Lončine | 0,72 |
|  | L1-Logare | 0,30 |
|  | L1-Pejići | 0,39 |
|  | L1-Donji Ćutuci | 0,33 |
|  | L1-Madune | 0,30 |
|  | L2-Ljiljkuša-Radmilovac | 1,30 |
|  | L2-Lipovac | 0,30 |
|  | L2-Vlaka | 0,45 |
|  | L2-Zajkić | 0,35 |
|  | L2-Iličići | 0,30 |
|  | L2-Stočić | 0,55 |
|  | L2-Bilići | 0,46 |
|  | L2-M6 | 0,50 |
|  | M6-Igralište | 0,30 |
|  | L1-Groblje (Seline)-Jurčići | 1,70 |
|  | L2-Vranješi-(Jurčići) | 0,30 |
|  | M6-Marjanovići-Seline | 2,40 |
|  | M6-Marića Strana | 0,40 |
|  | M6-Kanjić | 0,50 |
| **Σ Ružići** |  | **11,85** |
|  | M6-kraj Rabone | 0,20 |
|  | M6-Zvonik-Bokerovića kuća-Boško-M6 | 0,70 |
|  | M6-Čuljci 1 | 0,30 |
|  | M6-Čuljci 2 | 0,30 |
|  | M6-Bošnjaci | 0,34 |
|  | M6-Boškića kuće-Šabanovića put-M6 | 0,65 |
|  | M6-Tošića put | 0,30 |
|  | M6-Jakišića put | 0,35 |
|  | M6-Šimići-Kuverevića put-M6 | 0,45 |
|  | M6-Bralića put | 0,30 |
|  | M6-Bazinov put | 0,30 |
|  | M6-Crnogorci | 0,30 |
|  | M6-Prlići | 0,23 |
|  | M6-Vlašići | 0,29 |
|  | M6-Spajići (Jug) | 0,66 |
| **Σ Sovići Donji** |  | **5,67** |
|  |  |  |
| **Σ Sovići Gornji** |  |  |
|  | L7-Zaside (Gornje i Donje) | 3,40 |
|  | L7-Mijatovići | 1,00 |
|  | L9-Perići | 0,95 |
|  | L9-Tolići-Kolaci | 1,70 |
|  | R421 (Čaršija)-Jamuština | 1,30 |
|  | L3-Grad | 1,95 |
|  | L7-Bijakuša | 0,72 |
|  | L4-Čepe | 0,90 |
|  | R421-Dubrava (Radmila) | 0,67 |
|  | L3-Zidine | 0,33 |
|  | L3-Šejin Dolac | 0,50 |
|  | L3-Razdolje | 0,88 |
| **Σ Tihaljina** |  | **14,30** |
| **UKUPNO** | | **57,98** |

1. **Mehanizacija**

U sklopu javnog natječaja za izbor pravnih ili fizičkih osoba koje će provoditi operativni program zimskog održavanja lokalnih i nerazvrstanih cesta u razdoblju 2021./2022. godine, odrediti će se broj i vrsta mehanizacije potrebne za provedbu ovoga programa.

1. **Dinamika provođenja pojedinih aktivnosti u Operativnom programu zimskog održavanja lokalnih i nerazvrstanih cesta kroz stupnjeve pripravnosti**

Člancima 68., 69., 70., 71. i 72. Pravilnika o održavanju i zaštiti javnih cesta („Narodne novine Županije Zapadnohercegovačke“ broj 5/13), utvrđuje da se Operativni program zimskog održavanje lokalnih i nerazvrstanih cesta, u razdoblju 2021./2022. godine provodi prema stupnjevima pripravnosti ovisno o očekivanim vremenskim uvjetima i zemljopisno klimatskim karakteristikama područja.

Pripremni radovi zimskog održavanja lokalnih i nerazvrstanih cesta, uključuju organiziranje mjesta pripravnosti i obilježavanje rubova kolnika na cestama izvan urbane zone.

Prvi stupanj pripravnosti prema operativnom programu zimskog održavanja lokalnih i nerazvrstanih cesta označava uvođenje 24-satnih dežurstva u mjestima pripravnosti sa osiguranim potrebnim brojem ljudi i mehanizacije radi intervencije u slučaju potrebe, također se provodi kontrola stanja cesta i sprječavanje poledice.

Drugi stupanj pripravnosti podrazumijeva uključivanje u rad svih odabranih izvođača koji provode preventivno posipavanje prilaza javnim objektima i ustanovama te brdskim autobusnim linijama.

Treći stupanj pripravnosti zimskog održavanja provodi se kada se očekuje dugotrajnije padanje snijega koje zahtijeva posebne radove uklanjanja snijega s kolnika.

Četvrti stupanj pripravnosti uvodi se kada snježne oborine imaju karakter elementarne nepogode i kada raspoloživ broj ljudi i mehanizacije nije dovoljan za uklanjanje snijega. Ovaj stupanj pripravnosti nije obuhvaćen Program uklanjanja snijega i leda sa lokalnih i nerazvrstanih cesta u zimskom periodu 2021./2022. godine. U tom slučaju postupa se kao i u slučaju drugih elementarnih nepogoda (poplava, potresa itd.), te dolazi do potpune mobilizacije svih raspoloživih resursa pod zapovjedništvom Stožera civilne zaštite općine Grude.

Odluku o uvođenju određenog stupnja pripravnosti donosi rukovoditelj operativnog programa zimskog održavanja lokalnih i nerazvrstanih cesta.

1. **Izvješćivanje o poduzetim radovima**

Pravne ili fizičke osobe koje su javnim natječajem odabrane za provedbu operativnog programa zimskog održavanja lokalnih i nerazvrstanih cesta dužne su svakodnevno izvješćivati Službu za gospodarstvo inspekcijski nadzor i civilnu zaštitu o stanju javno prometnih površina, lokalnih i nerazvrstanih cesta.

1. **Predviđena količina materijala za posipavanje**

U sklopu javnog natječaja za izbor pravnih ili fizičkih osoba koje će provoditi operativni program zimskog održavanja lokalnih i nerazvrstanih cesta u razdoblju 2021./2022. godine, odlučiti će se o količini i kakvoći kamene sipine kojom će se vršiti posipanje istih.

U urbanom dijelu Gruda, gdje postoji javna kanalizacija nije dozvoljeno posipanje kamene sipine, već se posipanje vrši isključivo soli.

1. **Procjena troškova zimske službe**

U sklopu javnog natječaja za izbor pravnih ili fizičkih osoba koje će provoditi operativni program zimskog održavanja lokalnih i nerazvrstanih cesta u razdoblju 2021./2022. godine, utvrditi će se udio sredstava za zimsko održavanje iz proračunske stavke namijenjene za sanaciju lokalnih i nerazvrstanih cesta (613724).

1. **Informiranje o stanju prohodnosti na cestama**

Služba za gospodarstvo inspekcijski nadzor i civilnu zaštitu u zimskom razdoblju koordinira i prati prohodnost lokalnih i nerazvrstanih cesta te pruža informacije svim zainteresiranima.

1. **Nadzor**

Nadzor nad provođenjem Operativnog programa zimskog održavanja lokalnih i nerazvrstanih cesta u razdoblju 2021./2022. godine vrši Općinsko vijeće Grude.

OPĆINSKO VIJEĆE GRUDE Predsjednica

Broj: 01-23-1096/21

Grude, 30. lipnja 2021. Franka Zorić, v. r.

Temeljem članaka 6. i 76. Zakona o građevinskom zemljištu („Službene novine Federacije BiH“, broj: 25/03 i 67/05) članka 37. točka 10. i 109. stavak 1. Statuta općine Grude („Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude („Službeni glasnik općine Grude“, broj: 1/08, 2/10 i 8/10), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o određivanju građevinskog zemljišta u državnom vlasništvu u**

**K.o. Tihaljina**

**Članak 1.**

Ovom Odlukom određuje se građevinsko zemljište u državnom vlasništvu na području katastarske općine Tihaljina.

**Članak 2.**

Kao građevinsko zemljište u državnom vlasništvu određuje se parcela označena kao k.č. 1116/85, zv. „Gradina ispod smrdulje“, površine 12 m2, upisanu u Posjedovni list broj 333 za K.o. Tihaljina i z.k. uložak broj 1036 za K.o. SP Tihaljina,

**Članak 3.**

Na nekretninama navedenim u članku 2. ove Odluke u zemljišnim knjigama i u katastarskom operatu izvršit će se upis promjene kulture i to umjesto postojeće kulture upisat će se gradilište.

Temeljem ove Odluke, općina Grude će se na nekretninama iz članka 2. ove Odluke, u zemljišnim knjigama upisat kao vlasnik, odnosno korisnik u katastarskom operatu s dijelom 1/1.

**Članak 4.**

Na nekretninama iz članka 2. ove Odluke mogu se graditi građevine samo pod uvjetima određenim Zakonom i drugim Odlukama koje u okviru svojih prava i dužnosti donosi općina Grude.

**Članak 5.**

Ova Odluka stupa na snagu danom objave u Službenom glasniku općine Grude.

OPĆINSKO VIJEĆE GRUDE Predsjednica

Broj: 01-31-1084/21

Grude, 30. lipnja 2021. Franka Zorić, v. r.

--------------------- 0 --------------------

Na temelju članka 363. stavak 4. Zakona o stvarnim pravima («Službene novine Federacije BiH» broj: 66/13 i 100/13), članaka 25. Odluke o postupku, načinima i uvjetu raspolaganja nekretninama u vlasništvu općine Grude («Službeni glasnik općine Grude» broj: 3/15), članka 110. stavak 3. Statuta općine Grude («Službeni glasnik općine Grude» broj: 1/08, 2/13 i 3/15) i članka 100. Poslovnika Općinskog vijeća Grude («Službeni glasnik općine Grude» broj: 1/08, 2/10 i 8/10), Općinsko vijeće Grude na 6. sjednici od 30. lipnja 2021. godine donosi

**Z A K L J U Č A K**

**o zamjeni nekretnina u vlasništvu općine Grude**

**Članak 1.**

Ovim Zaključkom odobrava se pravni posao zamjene nekretnine u vlasništvu općine Grude, označene kao: k.č. 1116/85 K.o. Tihaljina, zv. Gradina ispod Smrdulje u naravi gradilište površine 12 m² i nekretnine u vlasništvu JP HT d.d.Mostar označene kao : k.č. 987/124 K.o. Tihaljina, zv. Ljubeć površine 12 m², upisane u Posjedovni list broj 1029 za K.o. Tihaljinu i zk. uložak broj: 1036 za K.o. SP\_ Tihaljina.

**Članak 2.**

Nekretnine u vlasništvu općine Grude i JP HT d.d.Mostar u naravi predstavljaju građevinsko zemljište. Nekretnine se nalaze na istom lokalitetu, imaju istu površinu i istu tržišnu vrijednost

**Članak 3.**

Međusobna prava i obaveze općine Grude i JP HT d.d.Mostar regulirati će se Ugovorom o zamjeni nekretnina u formi notarski obrađene isprave.

**Članak 4.**

Ovlašćuje se Općinski načelnika da na temelju ovog Zaključka u ime općine Grude s JP HT d.d.Mostar potpiše ugovor iz članka 3. ovog Zaključka.

**Članak 5.**

Temeljem ovog Zaključka, a nakon potpisivanja ugovora iz članka 3. ovog Zaključka, općina Grude uz svu relevantnu zemljišno-knjižnu dokumentaciju upisati će se kao vlasnik, odnosno posjednik nekretnine označene kao k.č. 987/124 K.o. Tihaljina, zv. Ljubeć površine 12 m², upisane u Posjedovni list broj 1029 za K.o. Tihaljinu i zk. uložak broj: 1036 za K.o. SP\_ Tihaljina.

**Članak 6.**

Svaka ugovorna strana snosit će svoje troškove u svezi sastavljanja i realizacije ugovora iz članka 3. ovog Zaključka.

**Članak 7.**

Ovaj Zaključak stupa na snagu danom objave u Službenom glasniku općine Grude.

OPĆINSKO VIJEĆE GRUDE Predsjednica

Broj: 01-31-1083/21

Grude, 30. lipnja 2021. Franka Zorić, v. r.

--------------------- 0 --------------------

Na temelju članka 363. stavak 3. točka 3. Zakona o stvarnim pravima Federacije BiH („Službene novine Federacije BiH“,broj: 66/13 i 100/13), članka 24. Odluke o postupku, načinu i uvjetima raspolaganja nekretninama u vlasništvu općine Grude („Službeni glasnik općine Grude“, broj: 3/15) i članka 110. Statuta općine Grude („Službeni glasnik općine Grude“, broj: 1/08, 2/13 i 3/15), rješavajući po zahtjevu gospodarskog društva „MIV“ d.o.o. za trgovinu i usluge Grude, u predmetu raspolaganja nekretninama, Općinsko vijeće na 6. sjednici 30. lipnja 2021. godine, donosi

**Z A K L J U Č A K**

**o davanju ovlasti za zaključivanje ugovora o prodaji zemljišta**

**I.** Općinsko vijeće Grude ovlašćuje Općinskog načelnika Ljubu Grizelja, da na temelju ovog Zaključka, može sklopiti pravni posao, notarski obrađen ugovor o prodaji građevnog zemljišta gospodarskom društvu MIV d.o.o. Grude koji se odnosi na nekretnine označene kao k.č. 8636 i k.č. 8637 zvane „Rupa„ u naravi građevinske parcele ukupne površine 730 m2 upisane u Posjedovni list broj 960 za K.o. Donji Mamići i zemljišno knjižni uložak broj 42 za K.o. Donji Mamići, vlasništvo Općina Grude sa dijelom 1/1 po tržišnoj cijeni od 6,00 KM/m2 (slovima: šestkonvertibilnihmaraka).

**II.** Na temelju ovog Zaključka sklopit će se kupoprodajni ugovor kod notara.

**III.** Ovaj zaključak objavit će se u "Službenom glasniku općine Grude".

OPĆINSKO VIJEĆE GRUDE Predsjednica

Broj: 01-31-1085/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članaka 6. i 76. Zakona o građevinskom zemljištu („Službene novine Federacije BiH“, broj: 25/03 i 67/05) članka 37. točka 10. i 109. stavak 1. Statuta općine Grude („Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude („Službeni glasnik općine Grude“, broj: 1/08, 2/10 i 8/10), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o određivanju građevinskog zemljišta u državnom**

**vlasništvu u K.o. Ružići i K.o Grude**

**Članak 1.**

Ovom Odlukom određuje se građevinsko zemljište u državnom vlasništvu na području K.o. Ružići i K.o. Grude.

**Članak 2.**

Kao građevinsko zemljište u državnom vlasništvu određuju se slijedeće parcele:

* k.č. 408/143 zv. „Strana“ površine 1100 m2, upisanu u Posjedovni list broj 253 za K.o. Ružići i z.k. uložak broj 30 za K.o. SP Ružići,
* k.č. 1571/444 zv. „Debela ljut“ površine 706 m2, upisanu u Posjedovni list broj 253 za K.o. Ružići i z.k. uložak broj 30 za K.o. SP Ružići,
* k.č. 1571/445 zv. „Debela ljut“ površine 500 m2, upisanu u Posjedovni list broj 253 za K.o. Ružići i z.k. uložak broj 30 za K.o. SP Ružići,
* k.č. 1571/446 zv. „Debela ljut“ površine 500 m2, upisanu u Posjedovni list broj 253 za K.o. Ružići i z.k. uložak broj 30 za K.o. SP Ružići,
* k.č. 1368/852 zv. „Cere“ površine 798, upisane u K.o. Grude.

**Članak 3.**

Na nekretninama navedenim u članku 2. ove Odluke u zemljišnim knjigama i u katastarskom operatu izvršit će se upis promjene kulture i to umjesto postojeće kulture upisat će se građevinska parcela.

Temeljem ove Odluke, općina Grude će se na nekretninama iz članka 2. ove Odluke, u zemljišnim knjigama upisat kao vlasnik, u katastarskom operatu korisnik s dijelom 1/1.

**Članak 4.**

Na nekretninama iz članka 2. ove Odluke mogu se graditi građevine samo pod uvjetima određenim Zakonom i drugim Odlukama koje u okviru svojih prava i dužnosti donosi općina Grude.

**Članak 5.**

Ova Odluka stupa na snagu danom objave u Službenom glasniku općine Grude.

OPĆINSKO VIJEĆE GRUDE Predsjednica

Broj: 01-31-1081/21

Grude, 30. lipnja 2021. Franka Zorić, v. r.

--------------------- 0 --------------------

Na temelju članka 363. stavak 1. Zakona o stvarnim pravima («Službene novine Federacije BiH» broj: 66/13 i 100/13), Pravilnika o postupku Javnog natječaja za raspolaganje nekretninama u vlasništvu Federacije Bosne i Hercegovine, županija, općina i gradova («Službene novine Federacije BiH» broj: 17/14), članaka 2.5. i 6. Odluke o postupku, načinima i uvjetu raspolaganja nekretninama u vlasništvu općine Grude («Službeni glasnik općine Grude» broj: 3/15), članka 109. stavak 1. Statuta općine Grude («Službeni glasnik općine Grude» broj: 1/08, 2/13 i 3/15) i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10 i 8/10), Općinsko vijeće Grude na 6. sjednici od 30. lipnja 2021. godine donosi

**Z A K L J U ČA K**

**o prodaji građevinskog zemljišta u vlasništvu općine Grude**

**putem javnog nadmetanja-licitacije u K.o. Ružići i K.o Grude**

**Članka 1.**

Ovim Zaključkom prodaje se građevinsko zemljište u vlasništvu općine Grude putem javnog nadmetanja-licitacije označeno kao:

* k.č. 1571/444 zv. „Debela ljut“ površine 706 m2, upisanu u K.o. Ružići,
* k.č. 1571/445 zv. „Debela ljut“ površine 500 m2, upisanu u K.o. Ružići,
* k.č. 1571/446 zv. „Debela ljut“ površine 500 m2, upisanu u K.o. Ružići,
* k.č. 1368/852 zv. „Cere“ površine 798, upisane u K.o. Grude.

Početna tržišna cijena građevinskog zemljišta iz prethodnog stavka bit će određena procjenom ovlaštenog sudskog vještaka.

**Članak 2.**

Ovlašćuje se Općinski načelnik da objavi javni oglas za prodaju građevinskog zemljišta iz članka 1. ovog Zaključka putem javnog nadmetanja-licitacije.

**Članak 3.**

Za sudjelovanje u postupku javnog nadmetanja ponuditelji su dužni uplatiti jamčevinu na transakcijski račun općine Grude, koji se utvrđuje u iznosu od 10% od početne prodajne cijene nekretnine iz članka 1. ove Odluke.

Sudioniku u javnom nadmetanju koji ne ostvari pravo na kupnju zemljišta, jamčevina će se vratiti u roku od 15 (petnaest) dana od zaključenja postupka javnog nadmetanja.

**Članak 4.**

Prodaju nekretnina iz članka 1. ovog Zaključka izvršit će Povjerenstvo za provedbu postupka prodaje neizgrađenog građevinskog zemljišta putem javnog nadmetanja-licitacije, sukladno odredbama Odluke o postupku, načinima i uvjetu raspolaganja nekretninama u vlasništvu općine Grude.

**Članak 5.**

Ovlašćuje se Općinski načelnik da na temelju rezultata javnog nadmetanja-licitacije, po dostavljenom izvješću Povjerenstva o rezultatima licitacije s uspješnim ponuditeljima može zaključiti kupoprodajni ugovor u formi notarske isprave za sve nekretnina iz članka 1. ovog Zaključka.

Kupoprodajnim ugovorom će se regulirati način plaćanja nekretnine iz članka 1. ovog Zaključka.

Kupac nekretnine preuzima obvezu plaćanja cijene nekretnine i notarske obrade isprava.

Kupoprodajnim ugovorom će se definirati način i vrijeme predaje nekretnine u posjed kupca.

**Članak 6.**

Ovaj Zaključak stupa na snagu danom objave u Službenom glasniku općine Grude.

OPĆINSKO VIJEĆE GRUDE Predsjednica

Broj: 01-31-1082/21

Grude, 30. lipnja 2021. Franka Zorić, v. r.

--------------------- 0 --------------------

Na temelju članka 363. stavak 3. točka 5. Zakona o stvarnim pravima Federacije BiH („Službene novine Federacije BiH“, broj: 66/13 i 100/13), članka 24. Odluke o postupku, načinu i uvjetima raspolaganja nekretninama u vlasništvu općine Grude („Službeni glasnik općine Grude“, broj: 3/15), članka 110. stavak 3. Statuta općine Grude („Službeni glasnik općine Grude“, broj: 1/08, 2/13 i 3/15) i članka 100. Poslovnika Općinskog vijeća Grude („Službeni glasnik općine Grude“, broj: 1/08, 2/10 i 8/10) rješavajući po zahtjevu Ivice (Anton) Madune, Općinsko vijeće Grude na 6. sjednici od 30. lipnja 2021. godine, donosi

**Z A K L J U Č AK**

**o odobravanju prodaje građevinskog zemljišta u**

**K.o. Ružići izravnom pogodbom**

**Članak 1.**

Ovim Zaključkom Općinsko vijeće Grude odobrava prodaju građevinskog zemljišta u vlasništvu općine Grude u K.o. Ružići, izravnom pogodbom.

**Članak 2.**

Općinsko vijeće ovlašćuje Općinskog načelnika, da na temelju ovog Zaključka, može sklopiti pravni posao notarski obrađen ugovor o prodaji građevinskog zemljišta s Ivicom Madunom iz Ružića, za nekretninu označenu kao k.č. 408/143 K.o Ružići zv. „Strana“ površine 1100 m², za ukupnu cijenu od 3.850,00 KM.

**Članak 3.**

Na temelju ovog Zaključka zaključit će se ugovor o prodaji zemljišta kod notara.

Kupac nekretnine preuzimaju obvezu plaćanja cijene i notarske obrade isprava.

**Članak 4.**

Ovaj Zaključak stupa na snagu danom objave u Službenom glasniku općine Grude.

OPĆINSKO VIJEĆE GRUDE Predsjednica

Broj: 01-31-824/21

Grude, 30. lipnja 2021. Franka Zorić, v. r.

**--------------------- 0 --------------------**

Na temelju članka 363. stavak 3.točka 3. Zakona o stvarnim pravima («Službene novine Federacije BiH» broj: 66/13 i 100/13), članaka 24.stavak 1.točka 1. Odluke o postupku, načinima i uvjetu raspolaganja nekretninama u vlasništvu općine Grude («Službeni glasnik općine Grude» broj: 3/15), članka 110. stavak 3. Statuta općine Grude («Službeni glasnik općine Grude» broj: 1/08, 2/13 i 3/15) i članka 100. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), rješavajući po zahtjevu Uprave za Civilnu zaštitu ŽZH sa sjedištem u Grudama, Općinsko vijeće Grude na 6. sjednici od 30. ­lipnja 2021. godine donosi

**Z A K L J U ČA K**

**o davanju ovlasti za zaključivanje ugovora o pravu**

**građenja u Gospodarskoj zoni Pogana Vlaka - Poljanice**

**I.** Općinsko vijeće Grude ovlašćuje Općinskog Načelnika da na temelju ovog Zaključka može sklopiti pravni posao, notarski obrađen Ugovor o pravu građenja koji se odnosi na nekretninu označenu kao k.č.8661/82 zv. “Brljevina“ u naravi građevno zemljište površine 5525 m2 u K.o. Donji Mamići upisane u Posjedovni list broj 960 i zemljišno knjižni uložak broj 7 za K.o. Donji Mamići na ime Općina Grude sa dijelom 1/1 po cijeni od 1.000,00 KM (slovima: tisuću KM).

**II.** Na temelju ovog Zaključka zaključit će se ugovor o pravu građenja kod notara.

**III.** Zaključak stupa na snagu danom objave u „Službenom glasniku općine Grude“.

OPĆINSKO VIJEĆE GRUDE Predsjednica

Broj: 01-23-1087/21

Grude, 30. lipnja 2021. Franka Zorić, v. r.

**--------------------- 0 --------------------**

Na temelju članka 363. stavak 3.točka 3. Zakona o stvarnim pravima («Službene novine Federacije BiH» broj: 66/13 i 100/13), članaka 24. stavak 1.točka 1. Odluke o postupku, načinima i uvjetu raspolaganja nekretninama u vlasništvu općine Grude («Službeni glasnik općine Grude» broj: 3/15), članka 110. stavak 3. Statuta općine Grude («Službeni glasnik općine Grude» broj: 1/08, 2/13 i 3/15) i članka 100. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), rješavajući po zahtjevu općine Grude, Općinsko vijeće Grude na 6. sjednici od 30. ­lipnja 2021. godine donosi

**Z A K L J U ČA K**

**o davanju ovlasti Općinskom načelniku za zaključivanje ugovora**

**o pravu građenja zgrade JU Edukacijsko-rehabilitacijskog**

**centra za djecu i mlade s teškoćama u razvoju**

1. Općinsko vijeće Grude ovlašćuje Općinskog Načelnika da na temelju ovog

Zaključka može sklopiti pravni posao Ugovor o pravu građenja s Osnovnom školom

Fra Stipana Vrljića Sovići.

Ugovor o pravu građenja se odnosi na nekretninu označenu kao k.č.1384 zv.“Ograda“ u naravi građevna parcela površine 1.615 m2 upisane u K.o. Sovići u Posjedovni list broj 1339 i zemljišno knjižni uložak broj 1406 za K.o. SP\_Sovići na ime Osnovna škola Fra Stipana Vrljića Sovići sa dijelom 1/1.

1. Na temelju ovog Zaključka i Ovlasti Školskog odbora Osnovne škole Fra Stipana

Vrljića Sovići zaključit će se notarski obrađen ugovor o pravu građenja.

1. Ovaj Zaključak stupa na snagu danom objave u „Službenom glasniku općine Grude“.

OPĆINSKO VIJEĆE GRUDE Predsjednica

Broj: 01-23-1086/21

Grude, 30. lipnja 2021. Franka Zorić, v. r.

**--------------------- 0 --------------------**

Temeljem članka 7. stavak 1. točka 2., članka 12. stavak 1. i 3., članka 13. i članka 54. stavak 2. Zakona o ustanovama („Narodne novine Županije Zapadnohercegovačke„ broj: 7/98, 21/12 i 2/21), članaka 37. točke 17. i 30., i članka 109. stavak 1., Statuta općine Grude (“Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o izmjeni Odluke o osnivanju Centra za socijalni rad Grude**

**I.**

U Odluci o osnivanju Centra za socijalni rad Grude (Službeni glasnik općine Grude, broj: 1/06) u članku 17. stavak 2. se briše.

**II.**

Ova Odluka stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-1088/21

Grude, 30. lipnja 2021. Franka Zorić, v. r.

**--------------------- 0 --------------------**

Temeljem članka 7. stavak 1. točka 2., članka 12. stavak 1. i 3., članka 13. i članka 54. stavak 2. Zakona o ustanovama („Narodne novine Županije Zapadnohercegovačke„ broj: 7/98, 21/12 i 2/21), članaka 37. točke 17. i 30., i članka 109. stavak 1., Statuta općine Grude (“Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o izmjeni Odluke o osnivanju Glazbene škole Grude**

**I.**

U Odluci o osnivanju Glazbene škole Grude (Službeni glasnik općine Grude, broj: 4/20) u članku 15. stavak 4. mijenja se i glasi:

„Osnivač je solidarno odgovoran za obveze Škole, koje su nastale kao rezultat u okviru djelatnosti, do iznosa temeljnog kapitala u visini od 2.000,00 KM.“

**II.**

Ova Odluka stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-38-1089/21

Grude, 30. lipnja 2021. Franka Zorić, v. r.

**--------------------- 0 --------------------**

Temeljem članka 7. stavak 1. točka 2., članka 12. stavak 1. i 3., članka 13. i članka 54. stavak 2. Zakona o ustanovama („Narodne novine Županije Zapadnohercegovačke„ broj: 7/98, 21/12 i 2/21), članaka 37. točka 14. i članka 109. stavak 1., Statuta općine Grude (“Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o stavljanju van snage Odluke o izmjeni i dopuni Odluke o osnivanju**

**javne ustanove za odgoj i obrazovanje djece predškolske dobi**

**I.**

Odluka o izmjeni i dopuni Odluke o osnivanju javne ustanove za odgoj i obrazovanje djece predškolske dobi (Službeni glasnik općine Grude, broj: 3/21), stavlja se van snage.

**II.**

Ova Odluka stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-1090/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članka 7. stavak 1. točka 2., članka 12. stavak 1. i 3., članka 13. i članka 54. stavak 2. Zakona o ustanovama („Narodne novine Županije Zapadnohercegovačke„ broj: 7/98, 21/12 i 2/21), članaka 37. točka 14. i članka 109. stavak 1., Statuta općine Grude (“Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o izmjeni Odluke o osnivanju javne ustanove za**

**odgoj i naobrazbu djece predškolske dobi**

**I.**

U Odluci oosnivanju javne ustanove za odgoj i naobrazbu djece predškolske dobi, broj: 01-023-41/98 od 31. srpnja 1998. godine, u članku 10. stavak 3. mijenja se i glasi:

„Osnivač Dječjeg vrtića odgovara solidarno za obveze vrtića do iznosa od 10.000,00 KM.“

**II.**

Ova Odluka stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-1091/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članka 7. stavak 1. točka 2., članka 12. stavak 1. i 3., članka 13. i članka 54. stavak 2. Zakona o ustanovama („Narodne novine Županije Zapadnohercegovačke„ broj: 7/98, 21/12 i 2/21), članaka 37. točka 30. i članka 109. stavak 1., Statuta općine Grude (“Službeni glasnik općine Grude“ broj: 1/08, 2/13 i 3/15) i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o izmjeni Odluke o utemeljenju Javne ustanove "VRILO„ Grude**

**I.**

U Odluci o utemeljenju Javne ustanove "VRILO„ Grude (Službeni glasnik općine Grude, broj: 1/03 i 6/13), u članku 16. stavak 3. se briše.

**II.**

Ova Odluka stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-1078/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članka 7. stavak 1. točka 2., članka 12. stavak 1. i 3., članka 13. i članka 54. stavak 2. Zakona o ustanovama („Narodne novine Županije Zapadnohercegovačke„ broj: 7/98, 21/12 i 2/21), članaka 37. točka 16. i članka 109. stavak 1., Statuta općine Grude (“Službeni glasnik općine Grude“ broj: 1/08, 2/13 i 3/15), i članka 95. Poslovnika Općinskog vijeća Grude («Službeni glasnik općine Grude» broj: 1/08, 2/10, 8/10 i 3/19), Općinsko vijeće Grude na 6. sjednici od 30. lipnja 2021. godine, donosi

**O D L U K U**

**o izmjeni Odluke o osnivanju Javne ustanove**

**"Kulturni dom Antun Branko Šimić„ Grude**

**I.**

U Odluci o osnivanju Javne ustanove "Kulturni dom Antun Branko Šimić„ Grude (Službeni glasnik općine Grude, broj: 8/18) u članku 17. stavak 3. se briše.

**II.**

Ova Odluka stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-1079/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članka 37. točka 30. Statuta općine Grude („Službeni glasnik općine Grude“, broj: 1/08, 2/13), članka 100. točka 2. Poslovnika Općinskog vijeća Grude («Službeni glasnik općine Grude», broj: 1/08, 2/10, 8/10 i 3/19), članka 37. Zakona o ustanovama („Narodne novine ŽZH, broj: 7/98, 21/12 i 2/21) i članka 25. Statuta Javne ustanove „VRILO“ Grude, Općinsko vijeće Grude na 6. sjednici od 30. lipnja 2021. godine, donosi

**Z A K L J U Č A K**

**o davanju naknadne suglasnosti za razrješenje**

**ravnatelja Javne ustanove „VRILO“ Grude**

**I.**

Ovim Zaključkom daje se naknadna suglasnost za razrješenje Marka Vukoje dužnosti ravnatelja Javne ustanove „VRILO“ Grude.

**II.**

Ovaj Zaključak stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-860/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članka 37. točka 30. Statuta općine Grude („Službeni glasnik općine Grude“, broj: 1/08, 2/13), članka 100. točka 2. Poslovnika Općinskog vijeća Grude («Službeni glasnik općine Grude», broj: 1/08, 2/10, 8/10 i 3/19), članka 41. Zakona o ustanovama („Narodne novine ŽZH, broj: 7/98, 21/12 i 2/21) i članka 25. Statuta Javne ustanove „VRILO“ Grude, Općinsko vijeće Grude na 6. sjednici od 30. lipnja 2021. godine, donosi

**Z A K L J U Č A K**

**o davanju naknadne suglasnosti na imenovanje**

**v.d. ravnatelja Javne ustanove „VRILO“ Grude**

**I.**

Ovim Zaključkom daje se naknadna suglasnost na imenovanje Jelene Primorac iz Tihaljine za v.d. ravnatelja Javne ustanove „VRILO“ Grude.

**II.**

Ovaj Zaključak stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 01-05-861/21

Grude, 30. lipnja 2021. Franka Zorić, v. r.

--------------------- 0 --------------------

Temeljem članka 34. stavak 3. Zakona o predškolskom odgoju i naobrazbi («Narodne novine Županije Zapadnohercegovačke», broj 7/98), članka 31. Statuta Dječjeg vrtića „Grude“ Grude, članka 37. alineja 30. Statuta općine Grude («Službeni glasnik općine Grude», broj: 1/08, 2/13 i 3/15) i članka 98. Poslovnika Općinskog vijeća Grude («Službeni glasnik općine Grude», broj: 1/08, 2/10, 8/10 i 3/19) Općinsko vijeće Grude na 6. sjednici od 30. lipnja 2021. godine, donosi

**R J E Š E N J E**

**o razrješenju ravnateljice „Dječjeg vrtića Grude“ Grude**

**I.**

Cmilja Šimunović iz Gruda, razrješava se dužnosti ravnateljice „Dječjeg vrtića Grude“ Grude, zbog isteka mandata.

**II.**

Ovo Rješenje stupa na snagu danom objave u «Službenom glasniku općine Grude».

OPĆINSKO VIJEĆE GRUDE Predsjednica

Broj: 0105-931/21

Grude, 30. lipnja 2021. Franka Zorić, v. r.

**S A D R Ž A J**

**OPĆINSKO VIJEĆE GRUDE**  **Stranica**

1. Odluka o izmjenama i dopunama Poslovnika Općinskog vijeća Grude ……...… 2

1. Operativni program zimskog održavanja lokalnih i nerazvrstanih cesta u

razdoblju 2021./2022. godine na području općine Grude……………………….. 3

1. Odluka o određivanju građevinskog zemljišta u državnom vlasništvu u

K.o. Tihaljina………………………………………………...…………………… 10

1. Zaključak o zamjeni nekretnina u vlasništvu općine Grude……………………… 10
2. Zaključak o davanju ovlasti za zaključivanje ugovora o prodaji zemljišta……... 11
3. Odluka o određivanju građevinskog zemljišta u državnom vlasništvu u K.o.

Ružići i K.o. Grude………………………..……………………………………… 12

1. Zaključak o prodaji građevinskog zemljišta u vlasništvu općine Grude putem

javnog nadmetanja-licitacije u K.o. Ružići i K.o Grude…………………………. 13

1. Zaključak o odobravanju prodaje građevinskog zemljišta u K.o. Ružići

izravnom pogodbom……………………………………………………………… 14

1. Zaključak o davanju ovlasti za zaključivanje ugovora o pravu građenja u

Gospodarskoj zoni Pogana Vlaka – Poljanice……………………………………. 15

1. Zaključak o davanju ovlasti Općinskom načelniku za zaključivanje ugovora

o pravu građenja zgrade JU Edukacijsko-rehabilitacijskog centra za djecu i

mlade s teškoćama u razvoju……………………………………………………… 16

1. Odluka o izmjeni Odluke o osnivanju Centra za socijalni rad Grude....………… 16
2. Odluka o izmjeni Odluke o osnivanju Glazbene škole Grude…………………… 17
3. Odluka o stavljanju van snage Odluke o izmjeni i dopuni Odluke o osnivanju

javne ustanove za odgoj i obrazovanje djece predškolske dobi………………….. 17

1. Odluka o izmjeni Odluke o osnivanju javne ustanove za odgoj i naobrazbu

djece predškolske dobi……………………………………………………..……… 18

1. Odluka o izmjeni Odluke o utemeljenju Javne ustanove VRILO Grude…………. 18
2. Odluka o izmjeni Odluke o osnivanju Javne ustanove "Kulturni dom Antun

Branko Šimić„ Grude……………………………………………………...………. 19

1. Zaključak o davanju naknadne suglasnosti na Odluku o razrješenju ravnatelja

JU VRILO Grude…………………………………………………………...……… 19

1. Zaključak o davanju naknadne suglasnosti na Odluku o imenovanju v.d.

ravnatelja JU VRILO Grude…………………………………………………...…… 20

1. Rješenje o razrješenju ravnateljice “Dječjeg vrtića Grude” Grude………………… 20

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izdaje i tiska OPĆINSKO VIJEĆE GRUDE

Izlazi prema potrebi

Odgovorni urednik Miljenko Pezer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_